钦定古今图书集成/明伦汇编/氏族典/第130卷 > 陈泰来
## 钦定古今图书集成/明伦汇编/氏族典/第130卷 > 陈泰来

按《明外史詹兆恒传》：“陈泰来，字刚长，江西新昌人。崇
祯四年进士。由宣城知县入为户科给事中。十五年，
都城戒严，泰来陈战守数策，又自请假兵一万，肃清
辇毂。帝壮之，即改授兵科，出视诸军战守方略。以功
迁吏科给事中，乞假归。福王时，起刑科左给事中，不
赴。唐王擢为太仆少卿，守赣州。再擢右佥都御史，提”
督江西义军。李自成败，走武昌，其部下散掠新昌境，
泰来大破之。初，益王起兵建昌，泰来欲从之，同邑按
察使漆嘉祉、举人戴国士持不可。已而新昌破，国士
出降，泰来恶之。会上高举人曹志明等起兵，泰来与
结。十二月攻取上高、新昌、宁州，杀国士妻子，遂取万
载。已而兵逼新昌，守将出降，泰来走界埠，志明等从
上高移军会之，进攻抚州，兵败，皆死。